Иван Бунин
Планинска долина

Превод от руски: Кирил Кадийски, 2003

chitanka.info

Бледозелени, печални — звездите…

Спомням си — здрачът, лесът.

Влага и мрак в долината дълбока,

                                хлад небесата струят.

Дълго стремях се, звезди, и жадувах

                за висина…

Ето ме тук. И какво ли? Чукари.

                                Сумрачно. Страх. Тишина…

Вие, о, бледи звезди в планините,

взрени сте в близката смърт.

Как тъй зовете? С какво ни привлича

                                всички бездънната твърд?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.